proxectonos/corpus_dominio_legal_administrativo_tmp huggingface dataset:
RESOLUCIÓN do 19 de xaneiro de 2016, da Secretaría Xeral Técnica da Consellería de Sanidade, pola que se dá publicidade dos convenios de colaboración subscritos por esta consellería e polo Servizo Galego de Saúde no terceiro cuadrimestre do ano 2015.
Consellería de Sanidade — III. Outras disposicións — 28/01/2016

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para cumprir esa obriga,
Dar publicidade da relación dos convenios de colaboración subscritos pola Consellería de Sanidade e polo Servizo Galego de Saúde nos meses de setembro, outubro, novembro e decembro do ano 2015, que se incorpora como anexo a esta resolución.
Santiago de Compostela, 19 de xaneiro de 2016
ORDE do 22 de xaneiro de 2016 pola que se fan públicos os anexos da Orde do 28 de decembro de 2015 pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2016.
Consellería do Medio Rural — III. Outras disposicións — 29/01/2016

O día 30 de decembro de 2015 publicouse no DOG a Orde do 28 de decembro de 2015 pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2016.
Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 28 de decembro de 2015 pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2016.
Disposición adicional. Prazo de presentación de solicitudes
O prazo para a presentación das correspondentes solicitudes, previsto no punto 1 do artigo 12 da Orde do 28 de decembro de 2015 pola que se establecen as bases reguladoras das axudas para o fomento da silvicultura en bosques no medio rural, en concorrencia competitiva, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2016, entenderase que remata no prazo dun mes a partir do día seguinte á publicación da presente orde no Diario Oficial de Galicia, entendendo como último día do prazo o correspondente ao mesmo ordinal do día desta publicación.
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 22 de xaneiro de 2016
ORDE do 18 de xaneiro de 2016 pola que se fan públicos os anexos da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de fiestras, así como a selección de entidades colaboradoras que participarán na súa xestión, e se procede á convocatoria para a anualidade 2016 (códigos de procedemento IN412A-IN412B).
Consellería de Economía, Emprego e Industria — III. Outras disposicións — 29/01/2016

O día 31 de decembro de 2015 publicouse no DOG a Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de fiestras, así como a selección de entidades colaboradoras que participarán na súa xestión, e se procede á convocatoria para a anualidade 2016 (códigos de procedemento IN412A-IN412B).
Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 4 do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, en relación co artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de fiestras, así como a selección de entidades colaboradoras que participarán na súa xestión, e se procede á convocatoria para a anualidade 2016 (códigos de procedemento IN412A-IN412B).
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 18 de xaneiro de 2016
RESOLUCIÓN do 18 de xaneiro de 2016, da Secretaría Xeral Técnica da Consellería de Economía, Emprego e Industria, pola que se actualizan os prezos privados que percibirá a Xunta de Galicia polos servizos prestados polo Laboratorio Oficial de Metroloxía de Galicia.
Consellería de Economía, Emprego e Industria — III. Outras disposicións — 29/01/2016

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia (DOG núm. 240, do 11 de decembro) establece, no seu artigo 50, que son prezos privados as contraprestacións que obteñan os suxeitos pola prestación de servizos ou a realización de actividades efectuadas en réxime de dereito privado cando, prestando tamén tales servizos ou actividades o sector privado, sexan de solicitude voluntaria por parte dos administrados. O artigo 51 da dita lei dispón que os prezos privados serán fixados polas consellerías correspondentes, atendendo ás condicións e circunstancias do mercado en que operen, e publicaranse no Diario Oficial de Galicia.
A través da presente resolución actualízanse os prezos privados establecidos con base na Orde do 26 de decembro de 2013 pola que se fixan os prezos privados que percibirá a Xunta de Galicia polos servizos prestados polo Laboratorio Oficial de Metroloxía de Galicia, segundo establece o seu artigo 2, aplicando a variación interanual experimentada polo índice xeral de prezos de consumo para o conxunto nacional total (IPC, base 2011), no mes de outubro anterior, calculado polo Instituto Nacional de Estatística.
En consecuencia, e para dar cumprimento ao disposto na mencionada orde, esta secretaría xeral
Darlle publicidade aos prezos privados actualizados exixibles pola Consellería de Economía, Emprego e Industria referentes aos servizos prestados ou a realización de actividades polo Laboratorio Oficial de Metroloxía de Galicia, efectuadas no réxime de dereito privado no ámbito da metroloxía industrial e a I+D+i, que son os que figuran no anexo desta orde.
Santiago de Compostela, 18 de xaneiro de 2016
Os prezos privados aplicables á hora de traballo do persoal do Laboratorio Oficial de Metroloxía de Galicia ou á hora de uso das súas instalacións serán os seguintes:
– Persoal técnico: 104,17 €/hora.
– Persoal auxiliar técnico: 79,36 €/hora.
– Uso de instalacións do laboratorio: 94,25 €/hora.
Outros custos que se repercutirán ao solicitante:
1. Os custos pola realización de viaxes, gastos de transporte, axudas de custos, manutención e aloxamento do persoal do Laboratorio Oficial de Metroloxía de Galicia, desprazado para a prestación do servizo serán facturados ao solicitante a razón das cantidades que para tales conceptos se determinen no Decreto 144/2001, do 7 de xuño, sobre indemnizacións por razón de servizos ao persoal con destino na Administración autonómica de Galicia, modificado polo Decreto 96/2011, do 5 de maio.
2. Os materiais, produtos consumibles e equipamentos específicos necesarios para a prestación do servizo, cando sexa o Laboratorio Oficial de Metroloxía de Galicia quen os proporcione, así como as asistencias externas, facturaranse polo seu prezo e gastos que orixinen.
ORDE do 22 de xaneiro de 2016 pola que se fan públicos os anexos da Orde do 28 de decembro de 2015 pola que se establecen as bases reguladoras das axudas para a reforestación e para a creación de superficies forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2016.
Consellería do Medio Rural — III. Outras disposicións — 29/01/2016

O día 30 de decembro de 2015 publicouse no DOG a Orde do 28 de decembro de 2015 pola que se establecen as bases reguladoras das axudas para a reforestación e para a creación de superficies forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2016.
Xunto coa citada orde non se fixeron públicos os anexos, polo que cómpre proceder agora á súa publicación.
En consecuencia co anteriormente exposto, no exercicio das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 28 de decembro de 2015 pola que se establecen as bases reguladoras das axudas para a reforestación e para a creación de superficies forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2016.
Disposición adicional. Prazo de presentación de solicitudes
O prazo para a presentación das correspondentes solicitudes, previsto no artigo 13 da Orde do 28 de decembro de 2015 pola que se establecen as bases reguladoras das axudas para a reforestación e para a creación de superficies forestais, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2014-2020, e se convocan para o ano 2016, entenderase que remata no prazo dun mes a partir do día seguinte á publicación da presente orde no
Diario Oficial de Galicia
, entendendo como último día do prazo o correspondente ao mesmo ordinal do día desta publicación.
Disposición derradeira. Entrada en vigor
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 22 de xaneiro de 2016
ORDE do 14 de xaneiro de 2016 pola que se fixa o prezo privado para a venda ao público dunha publicación editada pola Axencia Turismo de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/01/2016

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Axencia Turismo de Galicia e logo do informe favorable da Consellería de Facenda, esta consellería
Artigo único
1. Queda aprobado o prezo privado de venda ao público da publicación editada pola Axencia Turismo de Galicia que se relaciona no anexo.
2. Este prezo entenderase con IVE incluído.
Disposición derradeira única.
Esta orde entrará en vigor o día seguinte da súa publicación no
Diario Oficial de Galicia.
Santiago de Compostela, 14 de xaneiro de 2016
ORDE do 19 de xaneiro de 2016 pola que se fan públicos os anexos da Orde do 29 de decembro de 2015 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2016.
Consellería de Economía, Emprego e Industria — III. Outras disposicións — 28/01/2016

O día 30 de decembro de 2015 publicouse no DOG a Orde do 29 de decembro de 2015 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2016.
Xunto coa citada orde non se fixeron públicos os anexos, polo que cómpre agora a súa publicación.
En consecuencia co anteriormente exposto, no exercicio das facultades que me confire o artigo 4 do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, con relación ao artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 29 de decembro de 2015 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2016.
Disposición adicional. Prazo de presentación de solicitudes
O prazo para a presentación das correspondentes solicitudes, previsto no número 4 do artigo 6 da Orde do 29 de decembro de 2015 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2016, entenderase que remata no prazo dun mes a partir do día seguinte ao da publicación da presente orde no Diario Oficial de Galicia.
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 19 de xaneiro de 2016
RESOLUCIÓN do 20 de xaneiro de 2016, da Secretaría Xeral para o Deporte, pola que se dá publicidade aos convenios de colaboración subscritos por esta secretaría coas federacións deportivas galegas durante o terceiro cuadrimestre de 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/01/2016

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Dar publicidade á relación de convenios de colaboración subscritos pola Secretaría Xeral para o Deporte coas federacións deportivas galegas durante o terceiro cuadrimestre de 2015, que se incorpora como anexo a esta resolución.
Santiago de Compostela, 20 de xaneiro de 2016
ORDE do 15 de xaneiro de 2016 pola que se fan públicos os anexos da Orde do 28 de decembro de 2015 pola que se establecen as bases reguladoras para a concesión de axudas urxentes de tipo social (Auxs) para evitar os cortes de subministración eléctrica ás persoas economicamente máis vulnerables, en réxime de concorrencia non competitiva, e se procede á súa convocatoria para o ano 2016 na Comunidade Autónoma de Galicia (código do procedemento IN414D).
Consellería de Economía, Emprego e Industria — III. Outras disposicións — 28/01/2016

O día 31 de decembro de 2015 publicouse no DOG a Orde do 28 de decembro de 2015 pola que se establecen as bases reguladoras para a concesión de axudas urxentes de tipo social (Auxs) para evitar os cortes de subministración eléctrica ás persoas economicamente máis vulnerables, en réxime de concorrencia non competitiva, e se procede á súa convocatoria para o ano 2016 na Comunidade Autónoma de Galicia (código do procedemento IN414D).
Xunto coa citada orde non se fixeron públicos os anexos, polo que cómpre agora a súa publicación.
En consecuencia co anteriormente exposto, no exercicio das facultades que me confire o artigo 4 do Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria, con relación ao artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Único. Facer públicos os anexos da Orde do 28 de decembro de 2015 pola que se establecen as bases reguladoras para a concesión de axudas urxentes de tipo social (Auxs) para evitar os cortes de subministración eléctrica ás persoas economicamente máis vulnerables, en réxime de concorrencia non competitiva, e se procede á súa convocatoria para o ano 2016 na Comunidade Autónoma de Galicia (código do procedemento IN414D).
Disposición derradeira. Entrada en vigor
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de xaneiro de 2016
RESOLUCIÓN do 22 de febreiro de 2016, da Secretaría Xeral de Ordenación do Territorio e Urbanismo, sobre a aprobación definitiva da modificación puntual número 1 da delimitación do solo do núcleo rural da Mezquita, no concello da Mezquita.
Consellería de Medio Ambiente e Ordenación do Territorio — III. Outras disposicións — 17/03/2016

O Concello da Mezquita eleva, para a súa aprobación definitiva, o expediente da modificación puntual número 1 da delimitación do solo de núcleo rural da Mezquita, de conformidade co previsto na disposición adicional segunda da Lei 9/2002, de ordenación urbanística e protección do medio rural de Galicia, do 30 de decembro.
Unha vez analizada a documentación remitida polo Concello da Mezquita e vista a proposta subscrita pola Subdirección Xeral de Urbanismo, resultan:
I. Antecedentes.
I.1. O Concello da Mezquita non conta con ningunha figura de planeamento xeral, polo que son de aplicación as normas complementarias e subsidiarias provinciais, aprobadas definitivamente o 3 de abril de 1991.
I.2. A tramitación da modificación puntual da delimitación foi a seguinte:
• O Concello someteu á información pública a modificación puntual da delimitación durante o prazo dun mes, mediante anuncios nos diarios La Voz de Galicia do 23.9.2015 e Faro de Vigo do 26.9.2013 e no DOG do 24.9.2015. Durante o período de exposición non se presentou ningunha alegación.
• O Concello Pleno do 29.10.2015 aprobou provisionalmente a modificación puntual da delimitación do solo do núcleo rural da Mezquita.
II. Análise e consideracións.
II.1. O ámbito da actuación é o núcleo rural complexo da Mezquita, cuxa delimitación de solo de núcleo rural foi aprobada definitivamente o 10.11.2014 (DOG do 9 de decembro).
II.2. O obxecto da modificación puntual é corrixir as alíneas f) e j) da Ordenanza 1 do solo do núcleo rural común e da Ordenanza 2 do solo do núcleo rural histórico tradicional, para emendar os erros materiais detectados na redacción das citadas ordenanzas.
De acordo co punto 2 da disposición adicional segunda da LOUG e co artigo 3.a), en relación coa disposición transitoria segunda do Decreto 129/2015, do 8 de outubro, polo que se establece a estrutura orgánica das consellerías da Xunta de Galicia, a competencia para resolver sobre a aprobación definitiva dos expedientes de delimitación do solo de núcleos rurais correspóndelle á Secretaría Xeral de Ordenación do Territorio e Urbanismo.
III. Resolución.
Visto canto antecede,
Primeiro. Aprobar definitivamente a modificación puntual número 1 da delimitación do solo do núcleo rural da Mezquita, no concello da Mezquita.
Segundo. Contra esta resolución cabe interpor recurso contencioso-administrativo ante o Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, de conformidade co disposto nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Terceiro. Notifíqueselle ao Concello e publíquese no Diario Oficial de Galicia.
Santiago de Compostela, 22 de febreiro de 2016
RESOLUCIÓN do 22 de febreiro de 2016, da Secretaría Xeral de Ordenación do Territorio e Urbanismo, de aprobación definitiva da modificación puntual número 1 da delimitación do solo do núcleo rural de Sobreosmuíños, no concello da Mezquita.
Consellería de Medio Ambiente e Ordenación do Territorio — III. Outras disposicións — 17/03/2016

O Concello da Mezquita eleva, para a súa aprobación definitiva, o expediente da modificación puntual número 1 da delimitación do solo do núcleo rural de Sobreosmuíños, de conformidade co previsto na disposición adicional segunda da Lei 9/2002, de ordenación urbanística e protección do medio rural de Galicia, do 30 de decembro.
Unha vez analizada a documentación remitida polo Concello da Mezquita e vista a proposta subscrita pola Subdirección Xeral de Urbanismo, resultan:
I. Antecedentes.
I.1. O Concello da Mezquita non conta con planeamento xeral, polo que son de aplicación as normas complementarias e subsidiarias provinciais, aprobadas definitivamente o 3 de abril de 1991.
I.2. A tramitación da modificación puntual da delimitación foi a seguinte:
• O Concello someteu á información pública a modificación puntual da delimitación durante o prazo dun mes, mediante anuncios nos diarios La Voz de Galicia do 23.9.2015 e Faro de Vigo do 26.9.2013 e no DOG do 24.9.2015. Durante o período de exposición non se presentou ningunha alegación.
• O Concello Pleno, en sesión do 29.10.2015, aprobou provisionalmente a modificación puntual da delimitación do solo do núcleo rural de Sobreosmuíños.
II. Análise e consideracións.
II.1. O ámbito da actuación é o núcleo rural común de Sobreosmuíños, cuxa delimitación como solo de núcleo rural foi aprobada definitivamente o 7.4.2015 (DOG do 5 de maio).
II.2. O obxecto da modificación puntual é corrixir as alíneas f) e j) da Ordenanza 1 do solo de núcleo rural común, para emendar os erros materiais detectados na redacción das citadas ordenanzas.
De acordo co punto 2 da disposición adicional segunda da LOUG e co artigo 3.a), en relación coa disposición transitoria segunda do Decreto 129/2015, do 8 de outubro, polo que se establece a estrutura orgánica das consellerías da Xunta de Galicia, a competencia para resolver sobre a aprobación definitiva dos expedientes de delimitación de solo de núcleos rurais correspóndelle á Secretaria Xeral de Ordenación do Territorio e Urbanismo.
III. Resolución
Visto canto antecede,
Primeiro. Aprobar definitivamente a modificación puntual número 1 da delimitación do solo do núcleo rural de Sobreosmuíños, no concello da Mezquita.
Segundo. Contra esta resolución cabe interpor recurso contencioso-administrativo ante o Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, de conformidade co disposto nos artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Terceiro. Notifíqueselle ao Concello e publíquese no Diario Oficial de Galicia.
Santiago de Compostela, 22 de febreiro de 2016
RESOLUCIÓN do 11 de marzo de 2016 pola que se fai pública a expiración do mandato de Emilio Pérez Touriño como conselleiro nato deste órgano.
Consello Consultivo de Galicia — II. Autoridades e persoal — 16/03/2016

De acordo co previsto no artigo 4.4 e na disposición transitoria segunda da Lei 3/2014, do 24 de abril, do Consello Consultivo de Galicia, con esta data tivo lugar a expiración do período de mandato de Emilio Pérez Touriño como conselleiro nato do Consello Consultivo de Galicia, agradecéndolle os servizos prestados.
Esta resolución publicarase no
Diario Oficial de Galicia
.
Santiago de Compostela, 11 de marzo de 2016
CORRECCIÓN de erros. Resolución do 25 de febreiro de 2016, da Dirección Xeral de Saúde Pública, pola que se actualiza o Calendario de vacinación do Programa galego de vacinación.
Consellería de Sanidade — III. Outras disposicións — 14/03/2016

Advertido erro na resolución publicada o 9 de marzo de 2016 (DOG núm. 47), cómpre facer a seguinte rectificación:
Na páxina 9001 débese substituír o cadro existente polo seguinte:
RESOLUCIÓN do 1 de marzo de 2016, da Xefatura Territorial da Coruña, pola que se dá publicidade das axudas concedidas ao abeiro da Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015 (Diario Oficial de Galicia número 157, do 19 de agosto).
Consellería de Economía, Emprego e Industria — III. Outras disposicións — 14/03/2016

A Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015 (Diario Oficial de Galicia número 157, do 19 de agosto), establece no seu artigo 4 que a distribución provincial de créditos para o financiamento das axudas e subvencións previstas nesta orde será directamente proporcional á porcentaxe do paro rexistrado en cada provincia o 31 de decembro de 2014, segundo os datos de paro rexistrados do Servizo Público de Emprego de Galicia.
Segundo os datos do paro rexistrado nesta provincia correspondeulle un crédito de 6.696.300 euros.
Así mesmo, e de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13.4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o/a beneficiario/a e a cantidade concedida.
En virtude do anterior, a persoa titular da Xefatura Territorial da Consellería de Economía, Emprego e Industria, por delegación do conselleiro,
Ordenar a publicación no Diario Oficial de Galicia das subvencións concedidas na provincia da Coruña con cargo á aplicación orzamentaria 11.02.322C.472.0, ao abeiro da Orde do 12 de agosto de 2015 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, con cargo ao programa operativo FSE Galicia 2014-2020, e se procede á súa convocatoria para o ano 2015.
Este programa de promoción do emprego autónomo está cofinanciado polo Fondo Social Europeo nunha porcentaxe do 80 %, no eixe 1, prioridade de investimento 8.3, obxectivo específico 8.3.1, no marco de programación FSE Galicia 2014-2020.
A Coruña, 1 de marzo de 2016
RESOLUCIÓN do 1 de marzo de 2016, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no terceiro cuadrimestre do ano 2015.
Consellería de Cultura, Educación e Ordenación Universitaria — III. Outras disposicións — 10/03/2016

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único. Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de setembro, outubro, novembro e decembro do ano 2015, que se incorpora como anexo a esta resolución.
Santiago de Compostela, 1 de marzo de 2016
RESOLUCIÓN do 19 de xaneiro de 2016 pola que se dá publicidade aos convenios de colaboración subscritos por este organismo no terceiro cuadrimestre do ano 2015.
Instituto Galego de Seguridade e Saúde Laboral — III. Outras disposicións — 08/03/2016

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único
Dar publicidade á relación dos convenios subscritos polo Instituto Galego de Seguridade e Saúde Laboral nos meses de setembro, outubro, novembro e decembro do ano 2015, que se incorpora como anexo a esta resolución.
Santiago de Compostela, 19 de xaneiro de 2016
RESOLUCIÓN do 17 de febreiro de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 24 de abril de 2015 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social, cofinanciadas parcialmente co FSE, e se convocan para o ano 2015 (Diario Oficial de Galicia número 83, do 5 de maio).
Consellería de Economía, Emprego e Industria — III. Outras disposicións — 10/03/2016

En cumprimento do disposto no artigo 8.4 da Orde do 24 de abril de 2015 pola que se establecen as bases reguladoras de subvencións ás entidades asociativas, ás oficinas locais e a outras entidades colaboradoras da Rede Eusumo para o fomento do cooperativismo e a economía social, cofinanciadas parcialmente co FSE, e se convocan para o ano 2015 (DOG nº 83, do 5 de maio), resolvo que se proceda á publicación das subvencións concedidas que se indican no anexo, cun importe total de 862.116,03 euros, con cargo ás aplicacións: 11.02.324A.481.1, 11.02.324A.460.0 e 11.02.324A.481.2 dos orzamentos xerais da Comunidade Autónoma de Galicia para o exercicio 2015.
Santiago de Compostela, 17 de febreiro de 2016
RESOLUCIÓN do 23 de febreiro de 2016 pola que se fai público o acordo relativo á elección de dous membros do Consello de Contas.
Parlamento de Galicia — II. Autoridades e persoal — 07/03/2016

O Pleno do Parlamento de Galicia, na súa sesión do día 23 de febreiro de 2016, acordou elixir, de conformidade co establecido no artigo 12.1 da Lei 6/1985, do 24 de xuño, membros do Consello de Contas de Galicia a
Constantino Carreiras Souto
Beatriz Rodríguez Fraga
O que se publica para xeral coñecemento e para os efectos establecidos nos artigos 65 e concordantes do Regulamento do Parlamento de Galicia.
Santiago de Compostela, 23 de febreiro de 2016
RESOLUCIÓN do 11 de febreiro de 2016, da Dirección Xeral de Gandaría, Agricultura e Industrias Agroalimentarias, pola que se amplían as zonas demarcadas por presenza da praga de corentena denominada Epitrix spp (pulguiña da pataca).
Consellería do Medio Rural — III. Outras disposicións — 11/03/2016

Antecedentes.
A través da Resolución do 15 de xaneiro de 2014, da Dirección Xeral de Produción Agropecuaria, declarouse no territorio da Comunidade Autónoma de Galicia a presenza do organismo de corentena Epitrix spp (pulguiña da pataca), e establecéronse as zonas demarcadas e as medidas fitosanitarias para o seu control.
En datas posteriores ás da publicación desta resolución producíronse novas deteccións deste organismo noutras zonas do territorio.
Por todo o anteriormente exposto,
Primeiro. Establecer como zonas demarcadas pola existencia da praga denominada Epitrix spp dentro do territorio da Comunidade Autónoma:
a) Todo o territorio incluído nas provincias da Coruña e Pontevedra.
b) A área incluída nun raio de 500 metros arredor das seguintes parcelas localizadas na provincia de Lugo:
– Concello: 67; polígono: 22; parcela: 155; recinto: 1. En Covas, Viveiro.
– Concello: 67; polígono: 3; parcela: 548; recinto: 1. En Castelo, Viveiro.
– Concello: 63; polígono: 22; parcela: 9000. Na Laxe, O Valadouro.
– Concello: 5; polígono: 18; parcela: 248; recinto: 1. En Reinante, Barreiros.
– Concello: 27; polígono: 8; parcela: 2630; recinto: 1. En Santo Adrao, Lourenzá.
– Concello: 30; polígono: 502; parcela: 269; recinto: 1. En Argomoso, Mondoñedo.
c) A área incluída nun raio de 500 metros arredor das seguintes parcelas localizadas na provincia de Ourense:
– Concello: 62; polígono: 65; parcela: 11; recinto: 1. Nos Asneiros, Piñor.
– Concello: 26; polígono: 11; parcela: 356; recinto: 1. En Laias, Cenlle.
– Concello: 900; polígono: 8; parcela: 9000; recinto: 124. En Santa Cruz de Arrabaldo, Ourense.
Segundo. Manter as medidas fitosanitarias establecidas na Resolución do 15 de xaneiro de 2014, da Dirección Xeral de Produción Agropecuaria, pola que se declara no territorio da Comunidade Autónoma de Galicia a presenza do organismo de corentena Epitrix spp (pulguiña da pataca), se establecen as zonas demarcadas e as medidas fitosanitarias para o seu control.
Santiago de Compostela, 11 de febreiro de 2016
ORDE do 1 de marzo de 2016 pola que se designa o órgano estatístico sectorial.
Consellería do Mar — III. Outras disposicións — 11/03/2016

O Decreto 24/2008, do 21 de febreiro, regula os órganos estatísticos sectoriais da Administración da Comunidade Autónoma de Galicia e o procedemento para a súa designación. No punto primeiro do seu artigo 2 establece que este órgano está integrado por unha ou varias unidades administrativas que se designarán por resolución da persoa titular do departamento en que se integra organicamente.
De conformidade co establecido nos artigos 1, 2, 3 e 7 do Decreto 24/2008, do 21 de febreiro,
Primeiro. Designar o órgano estatístico sectorial da Consellería do Mar, que estará integrado pola unidade administrativa que se especifica a continuación:
a) Posto de traballo: Servizo de Análise e de Rexistros, dependente da Dirección Xeral de Pesca, Acuicultura e Innovación Tecnolóxica.
b) Coordinador ou coordinadora: o funcionario ou funcionaria titular do posto de traballo que se designa.
c) Localización física: dependencias da Dirección Xeral de Pesca, Acuicultura e Innovación Tecnolóxica, Edificio Administrativo San Caetano, Santiago de Compostela.
Segundo. Para os efectos do rexistro ao que se refire o artigo 3 do Decreto 24/2008, do 21 de febreiro, a Dirección Xeral de Pesca, Acuicultura e Innovación Tecnolóxica comunicaralle ao Instituto Galego de Estatística os datos relativos á identidade da persoa que, en cada momento, ocupe o posto de traballo que se identifica no punto primeiro, que se nomeará seguindo os procedementos de provisión establecidos na normativa vixente en materia de función pública.
Terceiro. A presente orde de designación do órgano estatístico sectorial da Consellería do Mar deixa sen efecto a Orde do 5 de xullo de 2010, pola que se designa o órgano estatístico sectorial da Consellería do Mar.
Santiago de Compostela, 1 de marzo de 2016
RESOLUCIÓN do 26 de febreiro de 2016 pola que se públican as subvencións concedidas en virtude da Orde do 22 de decembro de 2015 pola que se establecen as bases reguladoras e se convocan axudas en réxime de concorrencia competitiva ás entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma de Galicia.
Consellería de Sanidade — III. Outras disposicións — 11/03/2016

En cumprimento co disposto no artigo 15.1 da Lei 9/2007, do 13 de xuño, de subvencións de Galicia, e do artigo 17.1 da Orde do 22 de decembro de 2015 pola que se establecen as bases reguladoras e se convocan axudas, en réxime de concorrencia competitiva, as entidades privadas sen ánimo de lucro para a realización de programas de incorporación social en vivendas para pacientes estabilizados nas unidades asistenciais con especialización en drogodependencias da Comunidade Autónoma Galega, publícanse as subvencións concedidas.
Crédito orzamentario inicial de 200.000 euros, con cargo a aplicación orzamentaria 5001.413A.481.21 e código de proxecto 201400027.
No que se refire aos beneficiarios, importe e finalidade: véxase o anexo.
Santiago de Compostela, 26 de febreiro de 2016
EXTRACTO da Orde do 18 de febreiro de 2016 pola que se convocan os premios extraordinarios de formación profesional de grao superior da Comunidade Autónoma de Galicia correspondentes ao curso 2014/15.
Consellería de Cultura, Educación e Ordenación Universitaria — III. Outras disposicións — 07/03/2016

BDNS (Identif.): 301655.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Alumnado que teña cursados estudos de formación profesional de grao superior en 2014/15 (presencial ou a distancia) nalgún centro educativo da Comunidade Autónoma de Galicia e terminados en 2015, cunha cualificación final do ciclo formativo igual ou superior a 8,50.
Segundo. Obxecto
Premios extraordinarios de formación profesional para o alumnado que realizou estudos de formación profesional de grao superior no curso 2014/15 na Comunidade Autónoma de Galicia e rematou no 2015. O alumnado premiado poderá concorrer, logo da súa inscrición, ao correspondente premio nacional de formación profesional de grao superior.
Terceiro. Bases reguladoras
– Orde EDU/2128/2011, do 15 de xullo (BOE do 28 de xullo), que crea e regula os premios nacionais de formación profesional de grao superior establecidos pola Lei orgánica 2/2006, do 3 de maio, de educación.
Cuarto. Importe
23 premios extraordinarios (un por cada familia de formación profesional de grao superior implantada na Comunidade Autónoma de Galicia) cunha dotación total de 19.550 €, que non poderán exceder 850 € por premio.
Quinto. Prazo de presentación de solicitudes
Vinte días hábiles desde o día seguinte ao da publicación desta orde no Diario Oficial de Galicia.
Santiago de Compostela, 18 de febreiro de 2016
EXTRACTO da Orde do 15 de febreiro de 2016 pola que se aproban as bases e se convocan axudas de mobilidade complementarias ás achegadas pola Unión Europea e o Ministerio de Educación, Cultura e Deporte, no marco do programa comunitario Erasmus+, destinadas ao alumnado que cursa ensinanzas artísticas superiores en centros públicos de Galicia no curso 2015/16.
Consellería de Cultura, Educación e Ordenación Universitaria — III. Outras disposicións — 07/03/2016

BDNS (Identif.): 301648.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Beneficiarios
Cidadán da Unión Europea ou estranxeiro non comunitario, residente en España, matriculado no curso 2015/16 en centros públicos da Comunidade Autónoma de Galicia que impartan ensinanzas artísticas superiores, que tivesen obtido unha bolsa Erasmus+ de mobilidade no curso 2015/16 e non tivesen gozado desta axuda en convocatorias anteriores, e cunha duración mínima da estadía de 3 meses e máxima de 9 meses
Segundo. Obxecto
Axudas complementarias ás da Unión Europea e do Ministerio de Educación, Cultura e Deporte, no marco do programa comunitario Erasmus+, para estudantes de ensinanzas artísticas superiores en centros públicos de Galicia que participan no citado programa de mobilidade na educación superior no curso 2015/16.
Terceiro. Bases reguladoras
Orde do 15 de febreiro de 2016 pola que se aproban as bases e se convocan axudas de mobilidade complementarias ás achegadas pola Unión Europea e o Ministerio de Educación, Cultura e Deporte, no marco do programa comunitario Erasmus+, destinadas ao alumnado que cursa ensinanzas artísticas superiores en centros públicos de Galicia no curso 2015/16.
Cuarto. Importe
150 €/mes, 120 €/mes ou 80 €/mes, dependendo do país de destino, cun orzamento máximo total de 25.000 €.
Quinto. Prazo de presentación de solicitudes
Un mes desde o día seguinte ao da publicación desta convocatoria no Diario Oficial de Galicia.
Santiago de Compostela,15 de febreiro de 2016
ORDE do 15 de febreiro de 2016 pola que se modifica a autorización do centro privado Divino Maestro, do concello de Ourense.
Consellería de Cultura, Educación e Ordenación Universitaria — III. Outras disposicións — 07/03/2016

O centro privado Divino Maestro, do concello de Ourense, solicita a autorización para impartir o ciclo formativo de formación profesional básica en Informática de Oficina.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos
Primeiro. Autorizar o ciclo formativo de formación profesional básica en Informática de Oficina no centro que se sinala:
Denominación xenérica: centro privado (CPR).
Denominación específica: Divino Maestro.
Código: 32008665.
Enderezo: rúa Madre Soledad, nº 1.
Localidade: Ourense.
Concello: Ourense.
Código postal: 32001.
Provincia: Ourense.
Titular: Misioneras del Divino Maestro.
Composición resultante:
a) Educación infantil 2º ciclo: 3 unidades.
b) Educación primaria: 6 unidades.
c) Educación secundaria obrigatoria: 4 unidades.
d) Educación especial: 1 unidade.
e) Ciclo formativo de formación profesional básica en Informática de Oficina (2 unidades para 20 alumnos/as cada unha).
Segundo. Para a posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Ourense, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que sinala esta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de febreiro de 2016
EXTRACTO da Orde do 23 de febreiro de 2016 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 09/03/2016

BDNS (Identif.): 301833.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
a) Grupos informais de entre cinco e oito mozos e mozas, con idade comprendida entre os 18 e 30 anos e empadroados na Comunidade Autónoma de Galicia.
b) Asociacións xuvenís e entidades que presten servizos á mocidade, sempre que estean inscritas no censo oficial dependente organicamente da Dirección Xeral de Xuventude, Participación e Voluntariado.
Segundo. Obxecto
Posta en marcha de iniciativas xuvenís, entendidas estas como proxectos liderados pola mocidade da Comunidade Autónoma de Galicia, que se desenvolven durante o ano 2016 e nas cales os mozos e as mozas participen activamente na planificación e na realización das actividades deseñadas por eles mesmos.
Terceiro. Bases reguladoras e convocatoria
Orde do 23 de febreiro de 2016 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Cuarto. Contía
A contía global da convocatoria é de 547.364,95 €. Finánciase o 100 % do proxecto, cuxo orzamento non poderá ser superior a 5.000,00 €.
Quinto. Prazo de presentación de solicitudes
O prazo de presentación de solicitudes será dun mes, que se contará a partir do día seguinte ao da publicación da orde de convocatoria no Diario Oficial de Galicia.
Sexto. Outros datos
Coa presentación da solicitude presentarase o proxecto de iniciativas xuvenís seguindo o modelo publicado na convocatoria.
Todas as entidades e grupos aos cales se lles conceda a axuda e o soliciten recibirán un anticipo do 80 % sobre o total da cantidade concedida.
A concesión da axuda tramítase en réxime de concorrencia competitiva. Requírese unha puntuación mínima e a concesión efectúase por orde de puntuación ata esgotar o crédito orzamentario.
Santiago de Compostela, 23 de febreiro de 2016
RESOLUCIÓN do 23 de febreiro de 2016 pola que se procede á publicación das subvencións concedidas en virtude da Orde do 1 de xuño de 2015 pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario.
Consellería de Sanidade — III. Outras disposicións — 09/03/2016

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e do artigo 16.1 da Orde do 1 de xuño de 2015 (DOG núm. 108, do 10 de xuño), pola que se establecen as bases reguladoras e se convocan subvencións, en réxime de concorrencia competitiva, ás entidades privadas sen ánimo de lucro para a realización de programas de carácter sociosanitario, procédese á publicación das subvencións concedidas en virtude da dita orde.
Crédito orzamentario inicial: 232.000 €. O custo total das subvencións concedidas para a liña A e para a liña B irá con cargo á aplicación 5001.413A.481.21, co código de proxecto 201400027, dos orzamentos xerais da Comunidade Autónoma de Galicia para o ano 2015.
No que se refire aos beneficiarios, importes concedidos e finalidade da subvención: véxase o anexo.
Santiago de Compostela, 23 de febreiro de 2016